રોગનાં લક્ષણઃ વિષમજ્વરમાં માથાના દુખાવો, હાડકાનો દુખાવો, હાથ-પગ ઠંડા પડી જવા, ભોજનમાં અરુચિ થવી અને જ્વરમાં આક્રમક રીતે વધતો જવો. ક્યારેક ઠંડી લાગવી તો ક્યારેક તીવ્ર જ્વર આવવો. શીતાવસ્થામાં માનસિક ઉદ્વેગ, બેચેની તથા ઉદાસીનતા રહે છે. શરીર શિથિલ રહે છે અને સાંધાનો દુખાવો થયા કરે છે. રોગીને બહુ જ ઠંડી લાગે છે. દાંત કચકચાવાની પ્રક્રિયા ઝડપી થઈ જાય છે. ઊલટી થવી, બગલ કે મોઢામાં થરમોમિટર મૂકીને તાપમાન માપવુું પણ મુશ્કેલ હોય છે. એટલે ગુદાથી માપવાથી 104 કે 10પ ડિગ્રી સુધી તાપમાન જોવા મળે છે. ઉષ્મ અવસ્થામાં તીવ્ર ઉષ્મા અને તાપ અનુભવાય છે. જ્વર અત્યંત તીવ્ર વેગથી રહે છે. શરીરનું તાપમાન 103થી લઈને 106 ડિગ્રી સુધી થઈ જાય અને પછી તાપમાનના સહન કરવાની સ્થિતિમાં દર્દી અસ્પષ્ટ ઊંહકારા ભરે છે. આવું એક કલાકથી લઈ 6 કલાક સુધી પણ થાય. બાળકોમાં જ્વર વધારે તીવ્ર થતો હોય છે.